12.1.2022
DA
Den Europæiske Unions Tidende
C 15/61 Onsdag den 19. maj 2021
8. mener, at klassificeringen af de forskellige former for brint bør bestemmes på grundlag af en uafhængig, videnskabeligt baseret vurdering, der går bort fra den almindeligt anvendte farvebaserede tilgang; er af den opfattelse, at denne klassificering bør baseres på livscyklusemissioner af drivhusgasser gennem hele brintens produktions- og transportproces og også bør tage hensyn til gennemsigtige og robuste bæredygtighedskriterier i overensstemmelse med principperne for den cirkulære økonomi og være baseret på gennemsnit og standardværdier pr. kategori, såsom målene om bæredygtig anvendelse og beskyttelse af ressourcer, håndtering af affald og øget anvendelse af råstoffer og sekundære materialer, forebyggelse og begrænsning af forurening og endelig beskyttelse og genopretning af biodiversitet og økosystemer;
9. bemærker, at der er en uoverensstemmelse mellem forskellige definitioner af ren brint, der anvendes af forskellige aktører, såsom Kommissionen og European Clean Hydrogen Alliance, hvilket skaber forvirring og bør undgås; understreger i denne forbindelse, at sondringen mellem vedvarende og kulstoffattig brint skal gøres helt klar (17); bemærker endvidere, at det ville give yderligere klarhed, hvis det undgå at anvende to navne for den samme kategori af brint, nemlig »vedvarende« og »ren«, som foreslået af Kommissionen, og understreger i den forbindelse, at udtrykket »vedvarende brint« er den mest objektive og videnskabeligt baserede løsning for denne kategori af brint;
10. understreger det presserende behov for EU-standarder og internationale standarder og certificering; bemærker endvidere, at oprindelsesgarantier, der er tilpasset de nationale registre, bør overvejes for at sikre, at brugen af vedvarende brint kan øges rettidigt, at forbrugerne kan vælge bæredygtige løsninger bevidst, og for at minimere risikoen for strandede investeringer;
11. understreger, at standardiseringssystemet skal være baseret på en holistisk tilgang og skal gælde for importeret brint; opfordrer Kommissionen til at indføre en lovgivningsmæssig ramme med solide og gennemsigtige bæredygtighedskriterier for certificering og sporing af brint i EU under hensyntagen til dets drivhusgasfodaftryk i hele værdikæden, herunder transport, med henblik på også at udløse investeringer i tilstrækkelig supplerende produktion af elektricitet fra vedvarende energikilder; opfordrer endvidere Kommissionen til så tidligt som muligt i 2021 at tilvejebringe en lovgivningsmæssig ramme for brint, der sikrer standardisering, certificering, oprindelsesgarantier, mærkning og handel på tværs af medlemsstaterne, og til også at anvende den kommende revision af EU's emissionshandelssystem (ETS) til at undersøge, hvilke ændringer der er nødvendige for fuldt ud at frigøre potentiale i brugen af brint til at bidrage til EU's klimamål, idet der skal tages hensyn til risikoen for kulstoflækage;
12. understreger, at klassificeringen af forskellige typer brint bl.a. vil tjene til at give forbrugerne oplysninger og ikke har til formål at bremse udvidelsen af brint generelt; konstaterer, at den nuværende oprindelsesgarantiordning for elektricitet, der produceres ved hjælp af vedvarende energikilder, ikke har udløst tilstrækkelige investeringer i yderligere kapacitet; understreger derfor betydningen af at videreudvikle retningslinjer for betingelser og kriterier for at undgå dobbelttælling af vedvarende kapacitet;
13. er af den stærke overbevisning, at offentlighedens accept er afgørende for den vellykkede skabelse af en brintøkonomi; understreger derfor vigtigheden af at inddrage offentligheden og interessenter og af EU-sikkerhedsstandarder og tekniske standarder for brint samt af brintløsninger af høj kvalitet, som overholder de pågældende standarder; påpeger endvidere, at sikkerhedsprotokollerne i sektorerne med efterspørgsel nødvendigvis må opdateres kontinuerligt vedrørende anvendelsen af brint; anmoder derfor om, at eksempler på bedste praksis og en brintsikkerhedskultur fremmes i hele EU;
Forøgelse af brintproduktionen
14. fremhæver, at det for at sikre, at det indre marked for brint fungerer godt og forudsigeligt, er nødvendigt at overvinde lovgivningsmæssige hindringer, og at Kommissionen hurtigt bør foreslå en sammenhængende, integreret og omfattende lovramme for et brintmarked, som bør være i overensstemmelse med anden relevant lovgivning og fuldt ud
(17)
Ifølge Kommissionen omfatter »kulstoffattig brint« fossilbaseret brint med CO2-opsamling og elektricitetsbaseret brint, hvis fulde livscyklus giver væsentligt lavere drivhusgasemissioner sammenlignet med brint produceret med eksisterende metoder.